Delegeretmøde 2020

Postens Idræts- og Fritidsforbund

Dagsorden

1. Valg af dirigent
2. Valg af 2 sekretærer og 2 stemmetællere
3. Beretninger
4. Forretningsudvalget
5. Aktivitetsudvalget
6. Redaktionsudvalget
7. Regnskab
8. Fremtidigt virke
9. Indkomne forslag (herunder fastsættelse af kontingent)
10. Budget
11. Valg ifølge vedtægter
12. Fastlæggelse af mødesteder og FM’er
13. Eventuelt

Birthe Rasmussen bød velkommen med at fortælle, at det i år er FU, der er arrangør af mødet og som har valgt hotellet i Fredericia, fordi det er et godt hotel,og Fredericia ligger så centralt for alle at komme til.

Og så håbede hun på en god debat i en eller anden form.

Velkommen til de delegerede, tilhørere og en særlig velkomst til Susanne Larsen fra Landskredsen. Særlig velkomst til det nye æresmedlem, Svend Panse.

Invitation også sendt til DFIF, men ikke hørt noget svar.

Vi mindedes det tidligere æresmedlem, Christian Lauritzen, som afgik ved døden sidste sommer.

Punkt 1. Bent Koch blev valgt og konstaterede, at betingelserne for afholdelse af generalforsamlingen var opfyldt ifølge vedtægterne.

Punkt 2. Stemmeberettigede delegerede blev optalt efter opråb. Valgt til sekretærer blev Per Nørgaard og Britta B. Jensen. Valgt til stemmetællere blev Anja M.G. Nørgaard og John Juul.

Punkt 3. Beretninger:

**Forretningsudvalget**

Birthe Rasmussen indledte sin beretning med en ren gyser. Det var chokerende læsning i Postkassen for januar måned, hvoraf det fremgik, at PIF’s medlemstal nu er under de 900.

Der er kun 7 idrætsudvalg= 7 FM’er tilbage, som heldigvis stadig holdes oppe af nogle fantastiske ildsjæle og medlemmer.

Birthe nævnte, at hun og Ole fornylig var så heldige at være med til det nylig afholdte FM i badminton. Det var en fornøjelse at se masser af deltagere og rørende at se det sociale, både medens de spillede og igen om aftenen, og hun fik dermed en super oplevelse inkl. en festlig 3. halvleg.

FU modtager jævnligt spørgeskemaer, som besvares uanset relevans.

På sidste Delegeretmøde blev det besluttet at sende Nyhedsbrevet ud 2 gange årligt via mail til de enkelte foreninger. Det er således foreningernes ansvar at sende videre til medlemmerne af PIF.

Ikke yderligere at tilføje.

Vibeke Nymark kommenterede på det med Nyhedsbrevet, som hun endnu ikke har modtaget. Hun følger selv op.

**Aktivitetsudvalgtet**: Per Svendson fortalte, at beretningen reelt er klip sat sammen fra årsberetningerne fra de enkelte idrætsudvalg og efterlyste mere ”kød” på de kommende beretninger.

**Redaktionsudvalget** har ikke yderligere at tilføje.

Beretningerne blev vedtaget.

Punkt 4. Svend Panse gennemgik regnskaberne for 2018 og 2019.

Det er med fuldt overlæg, at der er lavet driftsunderskud for begge år, for det er ikke nødvendigt at have så mange penge stående som nu. Derfor vil startpengene også i år 2020 være gratis for foreningerne.

Med nogle få og mindre korrektioner blev begge regnskaber godkendt.

Punkt 5. Under punktet fremtidigt virke nævnte Birthe PIF´s 75-års jubilæum i 2021. I FU er man kommet frem til ikke at fejre det, når der ikke samtidig er Delegeretmøde, men i stedet vente til der er 80-års jubilæum. Birthe vil dog gerne høre fra deltagerne, hvad de mener om dette.

Birthe benyttede lejligheden til at lykønske Esbjerg og Holstebro med deres 70-års jubilæer, som fandt sted her i starten af februar. Tillykke til Postens Skyttelaug i Aalborg med de 70 år til oktober samt til badmintonklubben København og til svømmedelen i atletik- og svømmeklubben København begge med 60 års jubilæum - også til oktober.

Et stort tillykke til IF Posten Århus med jeres 75-års jubilæum til marts samt et tillykke til Postens Skytteforening, Odense, med 80-års jubilæet til august.

Endelig har DFIF 75-års jubilæum i 2021.

Herefter efterlyste Birthe gode råd mm fra medlemmerne rundt i foreningerne og også gerne kommentarer vedr. jubilæet næste år.

Bemærkninger til fremtidigt virke:

Ole Jensen foreslog at markere jubilæet i 2022.

John Juul lagde op, at i takt med faldende medlemstal og manglende tilskud fra Postnord om man så har overvejet at tage andre distributører med under PIF som f.eks. DHL, DPD, GLS mm. FU vil overveje det.

Bent Koch: Undrede sig over det manglende tilskud, når der kan gives til cykelløb.

Eddy Hansen: Er der tænkt over alderssammensætningen generelt – også i de enkelte bestyrelser?

Bent Koch: Et meget aktuelt emne med alderssammensætningen ligesom en nedgang i antal medlemmer skal ses i forhold til nedgang i antal ansatte

Kirsten F. Jensen: Vi er for dårlige til at gøre reklame for PIF

Per Nørgaard: Husker den tidligere frygt, da der blev åbnet for at optage ikke-ansatte som medlemmer. Antallet ville eksplodere!! Men intet skete!. Vi burde have benyttet os af de nye unge, som ofte var nogle ildsjæle ude på arbejdspladserne. Og vi skal fortsat benytte os af nogen, der vil lave opsøgende arbejde.

Anja Nørgaard: Efterlyser rekrutteringsmedarbejdere til at gøre opsøgende arbejde hhv lave branding.

Majbritt Juhl: I takt med de store udskiftninger på arbejdspladserne er det ikke let at få de unge med.

Ole de Molade Nielsen: Der mangler banetider i Kbh. i de gode tidsrum. Kommunen tildeler for dårlige tider, motionister bliver ikke prioriteret og værdsat højt nok.

Herefter var der en debat omkring de pokaler, der står rundt om i foreningerne. Hvad gør vi med dem?

Birthe Juul vil gerne overtage dem specielt dem uden gravering.

Bent Koch rundede debatten og punktet af med kommentaren, at aldrig har ”Fremtidigt virke” taget så meget plads på dagsordenen som i dag.

PAUSE

Punkt 6. Forslag 1: Billardudvalget foreslår, at FM i pool nedlægges.

Forslaget enstemmigt godkendt.

Rettelse § 3, ny overskrift mm. Teknisk fejl i programmet idet den anførte tekst er vedtaget for 2 år siden.

Svend Panse: Vedr. fastsættelse af kontingent for de kommende år: pt. giver foreningerne 2,50 kr. pr. medlem pr. måned til PIF. Foreslås forhøjet til 5,00 kr. pr. medlem pr. måned! Til gengæld skal startpengene de kommende år ikke koste noget.

Så kom folk op af stolene og frem med deres synspunkter – flest imod.

Svend rundede af med at sige, at det var en ren provokation for at se, hvor foreningerne stod, for der er rigtig mange, der ikke deltager i noget FM. Forslaget er dog uændret kontingent fremover.

Punkt 7. **Budget.** Ved en fejl fra trykkeriets side er budget for 2021 ikke kommet med i det udsendte materiale. Svend Panse gennemgik tallene for 2020 og oplyste dem for 2021.

Eddy Hansen undrede sig over, hvorfor posten på telefon og internet er så høj. Det er kun til FU, og det har været sådan siden 2001. Svend Panse ved ikke, om det er den relle udgift, men har valgt at fortsætte med dette beløb.

John Juul: Forklaring til førnævnte post: de fleste bestyrelser, han kender, modtager et vederlag på denne måde, og så er det skattefrit. Husk endvidere at medtage i budget 2022 hvis jubilæumsfesten afholdes der.

Vibeke Nymark spurgte til, hvorfor er der ikke et budget for 2022, hvortil Svend Panse svarede, at det er normal procedure og generelt for de fleste foreninger at gøre, som vi gør det.

Punkt 8. **Valg ifølge vedtægterne.**

Forretningsudvalget Birthe Rasmussen

Per Nørgaard

Badmintonudvalget Ole de Molade Nielsen

Ernst Edholdm

Torben Goldmann (blev valgt ind i stedet for Anne-Lise Madsen)

Billardudvalget Peter D. Kristensen

Børge G. Jensen

Bowlingudvalget Carsten B. Lauridsen

Lea Mikkelsen

Søren Fisker

Golfudvalg ?

?

Både Frank Høj og Lilian Behrendsen ønsker at stoppe efter næste FM, hvor der afholdes møde for forhåbentlig at finde nyt udvalg

Minigolf Ole N. Nielsen

Heinz Dahl

Skydeudvalg Carsten Stoltenberg

Dan R. Jensen

Sportsfiskerudvalg Børge Larsen

Ole Sønderkær

Redaktionsudvalget Britta B. Jensen

Kirsten F. Jensen

x)

Revisionsudvalget John Juul

Anja M.G. Nørgaard

x) Vibeke Nymark stillede sin arbejdskraft til rådighed for Redaktionsudvalget.

Med et tak mener de to i udvalget i første omgang godt at kunne klare de få stævner, der efterhånden er. Ellers vil de gerne have det i baghånden at kunne vende tilbage til Vibeke.

Punkt 9.

Fastlæggelse af mødesteder og FM´er.

2020 2021 2022 2023

Badminton Kbh./Kruså Kbh. x) Udv. Udv.

Billard Aalborg Aalborg Aalborg Aalborg

Bowling Sønderborg Udv. Sønderborg Vejle

Golf Fredericia Udv. Udv. Udv.

Minigolf Århus/Ry Udv. Udv. Udv.

Skydning 15 m Fredericia Udv. Udv. Udv.

Sportsfiskeri Esbjerg Sønderborg Aabenraa Kbh.

Delegeretmøde FU/Fredericia ./. FU ./.

x) dog under forudsætning af en accept fra de store byer om at være med til at dække et evt. underskud

Punkt 10. Susanne Larsen takkede for at måtte deltage. Hun har nogle rettelser til ”Den bolsjestribede” vedr. Landskredsen, som hun sender til Birthe.

Hun gav lidt status på Landskredsen samt DFIF og undrede sig over sidstnævntes fravær, som hun vil give videre.

Endelig har de netop haft 50 års jubilæum, som de vælger at fejre i.f.m. Landskredsstævnet til oktober.

Så var det ved tiden, at Birthe Rasmussen skulle til at uddele nogle pokaler.

Og igen i år måtte hun udtrykke sin skuffelse over, at der ikke skal uddeles 4 pokaler men kun 2. Hun bad foreningerne om at tænke sig godt og grundigt

om i de kommende 2 år og komme med indstillinger til de 2 hædersbevisninger, som nu skal uddeles.

Heldigvis er der dog 2 pokaler til uddeling i dag.

FU-pokalen blev givet til minigolfudvalget, og VWVW-uret gik til Lissy Christensen fra Horsens.

Birthe sluttede af med at minde om ”hjemmeopgaven” med at finde emner til

pokalerne om 2 år.

Bent takkede af for i dag. Birthe takkede for de delegeredes deltagelse i

Delegeretmødet.

Da det ikke var meldt ud på forhånd, at de stoppede, var Birthe ked af ikke at kunne

tage ordentlig afsked med Frank, Lilian og Anna-Lise. Tak til Susanne for deltagelse og

for sit ”hjemmearbejde” med rettelser.

Tak til forretningsudvalgets øvrige medlemmer og for hyggeligt samvær i den

forløbne periode. Tak til udvalgs-, bestyrelses- og foreningsmedlemmer.

Som tak for styring af mødet modtog Bent Koch en kurv med delikatesser fra

Søhøjlandet.

Sekretær: Per Nørgaard Sekretær: Britta B. Jensen

\_\_\_\_\_\_\_\_\_\_\_ \_\_\_\_\_\_\_\_\_\_\_

(sign.) (sign.)

Dirigent: Bent Koch

\_\_\_\_\_\_\_\_\_\_\_

(sign.)